### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Under coronapandemien satte Teknik og Miljø skraldespande op langs stranden, fx ved [adresse], med stor succes. Det resulterede i mindre skrald i naturen og gav en bedre oplevelse for de besøgende og ikke mindst for beboerne i området. Nu er coronanedlukningerne overstået og ligeledes er skraldespandene fjernet igen. Men det er uforståeligt, fordi det har ikke ændret sig at folk bruger naturen og udnytter soltimerne ved stranden. Det eneste som er ændret er, at corona i mellemtiden er blevet en smule glemt.

Det ser et forkert signal, når kommunen kan tømme skraldespandene ved [adresse] og Den Permanente, men ikke [adresse] og andre steder. Det er et fælles ansvar at passe på vores strande, naturen og havmiljøet, derfor bør kommunen ikke fraskrive sig ansvaret og overlade det til de pågældende naboer selv at håndtere affaldet fra strandenes gæster. Strandene bruges af alle borgere i kommunen og ejes ikke af nogen, og derfor er det selvfølgelig en kommunal opgave at sikre at der sker renhold.

Der er vil være tale om håndøre for kommunens, men udgiften vil være store for en lille grundejerforening, som skal efterlades til selv at sørge for andres skrald.

Derfor foreslår Dansk Folkeparti,

1) At Teknik og Miljø opsætter og tømmer skraldespande langs kommunens badestrande i sommerhalvåret

Finansieringen findes inden for Teknik og Miljøs eksisterende budget til renhold eventuel i.